ଭୁବନେଶ୍ୱର,ଜାନୁଆରୀ ୨୯(ଲୋକାଲ ୱାୟାର) ଆଦିବାସୀଙ୍କ ପରମ୍ପରା, ଖାଦ୍ୟ, ଚଳଣି, ଏବଂ ସଂସ୍କୃତିର ସମାହାରରେ ରାଜଧାନୀରେ ଲୋକଙ୍କ ମନ ଜିଣୁଛି ଆଦିବାସୀ ମେଳା ।
ରାଜଧାନୀର ପ୍ରଦର୍ଶନୀ ପଡ଼ିଆରେ ଚାଲିଥିବା ଆଦିବାସୀ ମେଳାରେ ସ୍ଥାନ ପାଇଥିବା ଆଦିବାସୀଙ୍କ ପରମ୍ପରା ଓ ଜୀବନଶୈଳୀ ସମସ୍ତଙ୍କୁ ଆକର୍ଷିତ କରୁଛି । ଖାଦ୍ୟ ସାମଗ୍ରୀ ଓ ଜନଜାତି ସାମଗ୍ରୀ ପାଇଁ ମଧ୍ୟ ପ୍ରବଳ ଭିଡ଼ ପରିଲକ୍ଷିତ ହେଉଛି । ମେଳାରେ ୩୪ଟି ଷ୍ଟଲରେ ଆଦିବାସୀ ଖାଦ୍ୟ ସାମଗ୍ରୀ ମିଳୁଛି । ଏଥିରେ ମିଳୁଥିବା ସୁସ୍ୱାଦୁ ଖାଦ୍ୟ ଖାଇବାକୁ ଲୋକ ଠୁଳ ହେଉଛନ୍ତି ।
ମେଳା ପରିସରରେ ସ୍ୱତନ୍ତ୍ର ଭାବେ ଆଦିବାସୀ କାରିଗରୀ ସାମଗ୍ରୀକୁ ନେଇ ଏକ ଷ୍ଟଲ ପ୍ରସ୍ତୁତ କରାଯାଇଛି । ଏଠାରେ ଆଦିବାସୀ ଅଳଙ୍କାର ଓ ସେମାନେ ବ୍ୟବହାର କରୁଥିବା ବିଭିନ୍ନ ସାମଗ୍ରୀକୁ ପ୍ରଦର୍ଶିତ କରାଯାଇଛି । ଲୁହା, ପିତ୍ତଳ, ମାଟି ଓ ଟେରାକୋଟା ସାମଗ୍ରୀକୁ ନେଇ ଏସବୁ ଜିନିଷ ତିଆରି ହୋଇଛି ।
ତା' ଭିତରେ ରହିଛି ବିଭିନ୍ନ ଡିଜାଇନର ଜୁଏଲରୀ, ଘର ସଜ୍ଜା ସାମଗ୍ରୀ, ବାସ୍ତୁ ସାମଗ୍ରୀ ଓ ପିତ୍ତଳ ତିଆରି ବିଭିନ୍ନ ସାମଗ୍ରୀ । ମେଳାରେ ଆଇଟିଡିଏ ବାଲିଗୁଡ଼ା, କନ୍ଧମାଳର ଜୀବନଜ୍ୟୋତି ଓ ମା' ଲକ୍ଷ୍ମୀ ସ୍ୱୟଂ ସହାୟକ ଗୋଷ୍ଠୀ, ସୁନ୍ଦରଗଡ଼ ବଣାଇ ଆଇଟିଡିଏର ପୂର୍ଣ୍ଣିମା ସ୍ୱୟଂ ସହାୟକ ଗୋଷ୍ଠୀ, ମୟୂରଭଞ୍ଜ କପ୍ତିପଦାର ମାରାଙ୍ଗବୁରୁ ସ୍ୱୟଂ ସହାୟକ ଗୋଷ୍ଠୀ, ଆଇଟିଡିଏ ପାରଳାଖେମୁଣ୍ଡିର ବର୍ଷାରାଣୀ ଶକ୍ତିଦଳ, ଆଇଟିଡିଏ କେନ୍ଦୁଝରର ମା' ମଙ୍ଗଳା ସ୍ୱୟଂ ସହାୟକ ଗୋଷ୍ଠୀ ଓ କନ୍ଧମାଳ ରୁଜାଙ୍ଗିର ମା' ଲଛମା ଦେବୀ ସ୍ୱୟଂ ସହାୟକ ଗୋଷ୍ଠୀର ମହିଳାମାନେ ବହୁ ସଂଖ୍ୟକ ସାମଗ୍ରୀ ବିକ୍ରି କରୁଛନ୍ତି ।
ଏମାନଙ୍କ ଦ୍ୱାରା ପ୍ରସ୍ତୁତ ଧୂପକାଠି, ଝଟାମଞ୍ଜି, ଗୋଲମରିଚ, ଡାଲଚିନି, ରାଜମା, ଶିମ୍ୱମଞ୍ଜି, ଶତାବରୀ, ବ୍ରାହ୍ମୀ, ଚନ୍ଦନ, ମେଥିପତ୍ର, ସୋରିଷ, ଝୁଣା, ବୁଟ, ମଟର, ରାଶି ଆଦି ପ୍ରତି ଗ୍ରାହକମାନେ ଅଧିକ ଆକୃଷ୍ଟ ହେଉଛନ୍ତି ।
ମେଳାକୁ ଆଦିବାସୀଙ୍କ ଗାମୁଛା, ଶାଢ଼ୀ ମଧ୍ୟ ଆସିଛି । ସ୍ୱତନ୍ତ୍ର ଭାବେ କୋଟପାଡ ଶାଢ଼ୀ ନେଇ ଆସିଛନ୍ତି କୋରାପୁଟର ସ୍ୱୟଂ ସହାୟକ ଗୋଷ୍ଠୀ । ଷ୍ଟଲ୍ ଗୁଡ଼ିକରେ ଭେଜିଟେବୁଲ୍ ଟାଏ ଆଣ୍ଡ ଡାଏରେ ପ୍ରସ୍ତୁତ ବେଡସିଟ୍ ଓ ତକିଆ ଖୋଳ ମଧ୍ୟ ବିକ୍ରି ହେଉଛି ।
ଏସବୁର ଦାମ ୨୫୦ ଟଙ୍କାରୁ ଆରମ୍ଭ କରି ୪ ହଜାର ଟଙ୍କା ମଧ୍ୟରେ ରହିଛି ।ମେଳା ପରିସରରେ ଗ୍ରାହକଙ୍କ ମନୋରଞ୍ଜନ ପାଇଁ ପ୍ରତି ସନ୍ଧ୍ୟାରେ ସାଂସ୍କୃତିକ କାର୍ଯ୍ୟକ୍ରମ ଆୟୋଜିତ ହେଉଛି । ଯାହାକି ଦର୍ଶକଙ୍କ ମନ ମୋହିବାରେ ସଫଳ ହେଉଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
